**ซีเนเวิลด์กลาสโกว์เรนฟรีว์สตรีต** (อังกฤษ: Cineworld Glasgow Renfrew Street) เป็นโรงภาพยนตร์ที่ตั้งอยู่บนถนนเรนฟรีว์ ทางตะวันออกเฉียงเหนือของย่านใจกลางเมืองกลาสโกว์ โรงภาพยนตร์แห่งนี้ตั้งอยู่ข้างสถานีขนส่งผู้โดยสารบูคานันและกลาสโกว์รอยัลคอนเสิร์ตฮอลล์ และอยู่ใกล้กับถนนซอจีฮอลล์และหอศิลป์บูคานัน ด้วยความสูง 62 เมตร หรือ 203 ฟุต ทำให้ซีเนเวิลด์กลาสโกว์เป็นโรงภาพยนตร์ที่มีความสูงมากที่สุดในโลก ณ ปัจจุบัน

ใน ค.ศ. 2003 ซีเนเวิลด์กลาสโกว์เป็นโรงภาพยนตร์ที่ขายบัตรได้มากที่สุดในสหราชอาณาจักร โดยมีลูกค้าถึง 1.8 ล้านคนในปีนั้น ซีเนเวิลด์กลาสโกว์มีโรงภาพยนตร์ 18 โรงในจำนวน 6 ชั้น และสามารถรองรับผู้ชมได้มากกว่า 4,300 คน ลักษณะเด่นของโรงภาพยนตร์คือม่านกระจกแก้วขนาดใหญ่ทางฝั่งตะวันออกและบันไดเลื่อนที่วางแนวตัดกันและประดับไฟนีออนสีฟ้าในตอนกลางคืน

ประวัติ
-------

เดิมโรงภาพยนตร์เคยอยู่ในเครือยูจีซี แต่ต่อมาได้ย้ายไปอยู่ในเครือซีเนเวิลด์ใน ค.ศ. 2005
โรงภาพยนตร์ก่อสร้างขึ้นบนพื้นที่เดิมของเดอะกลาสโกว์อะพอลโล (1973–1985) ซึ่งแต่เดิมคือกรีนส์เพลย์เฮาส์ (1927–1973) อะพอลโลปิดตัวลงในเดือนมิถุนายน ค.ศ. 1985 และถูกทำลายในเดือนกันยายน ค.ศ. 1987 โรงภาพยนตร์เปิดให้บริการในชื่อยูจีซี ซีเนมาในเดือนกันยายน ค.ศ. 2001 ต่อมาใน ค.ศ. 2005 โรงภาพยนตร์ได้เข้ามาอยู่ในเครือของซีเนเวิลด์หลังจากที่เจ้าของยูจีซีได้ขายกิจการโรงภาพยนตร์ทั้งหมดในสหราชอาณาจักร กรีนส์เพลย์เฮาส์ซึ่งเป็นโรงภาพยนตร์ดั้งเดิมที่ตั้งอยู่บนพื้นที่นี้ เคยทำสถิติเป็นโรงภาพยนตร์ที่มีจำนวนที่นั่งมากที่สุดในทวีปยุโรป (4,368 ที่นั่ง) และด้วยความสูงมากกว่า 60 เมตร (200 ฟุต) ทำให้กินเนสส์บุ๊คบันทึกว่าซีเนเวิลด์กลาสโกว์เป็นโรงภาพยนตร์ที่มีความสูงมากที่สุดในโลก อย่างไรก็ตาม ในช่วงที่ภาพยนตร์ยังอยู่ระหว่างก่อสร้าง การออกแบบอาคารถูกวิพากย์วิจารณ์อย่างหนักจากสมาคมสถาปนิก โดยตัวอาคารถูกเรียกว่าเป็น "สิวหัวใหญ่แห่งปี" (Carbuncle of the Year) เนื่องด้วยตัวเลือกการออกแบบที่ย่ำแย่และขัดแย้งกับพื้นที่แวดล้อม

ซีเนเวิลด์กลาสโกว์และโรงภาพยนตร์อื่น ๆ ในสหราชอาณาจักรได้ปิดทำการชั่วคราวในช่วงฤดูหนาว ค.ศ. 2020–21 เนื่องด้วยการระบาดทั่วของโควิด-19 โดยมีกำหนดกลับมาเปิดทำการอีกครั้งในเดือนพฤษภาคม ค.ศ. 2021

ระเบียงภาพ
----------

* โรงภาพยนตร์เมื่อมองจากถนนเวสต์ไนล์โรงภาพยนตร์เมื่อมองจากถนนเวสต์ไนล์
* โรงภาพยนตร์ในยามค่ำคืนโรงภาพยนตร์ในยามค่ำคืน

ดูเพิ่ม
-------

* รายชื่ออาคารที่สูงที่สุดในกลาสโกว์

อ้างอิง
-------

1. ↑  Roland, Denise (20 November 2016). "Cineworld and its founder: nine things you did not know". *The Daily Telegraph*. สืบค้นเมื่อ 22 August 2016.
2. ↑  "Cineworld Cinema Renfrew St". *Gallivant in Glasgow – The ultimate Glasgow guide, by Glasgows people*. Glasgowvant Attractions. คลังข้อมูลเก่าเก็บจากแหล่งเดิมเมื่อ 2011-09-04. สืบค้นเมื่อ 22 August 2016.
3. ↑  "Glasgow Cinemas Information". *Information on cinemas in glasgow*. สืบค้นเมื่อ 22 August 2016.
4. 1 2  "UGC / Cineworld City Centre". Scottish Cinemas and Theatres Project. สืบค้นเมื่อ 22 August 2016.
5. ↑  "WEST END WALKS OF GLASGOW". *Scottish Cinemas and Theatres Project*. สืบค้นเมื่อ 22 August 2016.
6. ↑  "Cinema 'Sight for Sore Eyes'". BBC News. 17 November 2000. สืบค้นเมื่อ 22 August 2016.
7. ↑  "COVID-19: Cineworld to reopen in May". Skynews. สืบค้นเมื่อ 9 May 2021.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ซีเนเวิลด์กลาสโกว์**

* Cineworld Glasgow - Renfrew Street cinema page
* Cineworld Cinemas UK, current chain site
* Cineworld on Google Maps